《送缪啸仙出都四首 其一》
清代·吴曾徯

不忍离君忍送君，归心我亦逐飞云。燕歌慷慨千觞劝，鸿影东西一霎分。

等是穷途伤阮籍，更谁直谏重刘蕡。生涯潦倒知何极，只合从今笔砚焚。

作者简介：字絅斋，光绪甲午举人。性情温厚，儒雅风流。治古文辞，宗桐城派。著有《絅齐剩稿》，但存诗作不多，今作录主要为戊戌岁在宣南寓所作。